SCGP เด้ง 2% หลังโชว์กำไร Q3 โตแตะ 1.78 พันลบ. รับรายได้ขายทะลัก
SCGP ดีดกว่า 2% หลังรายงานกำไรสุทธิไตรมาส 3/64 ที่ระดับ 1.78 พันลบ. เติบโต 33% จากปีก่อน หนุนงวด 9 เดือนโตทะลุ 6.17 พันลบ. รับรายได้ขายธุรกิจเยื่อและกระดาษ รวมถึงธุรกิจบรรจุภัณฑ์อาหารหนุน
SCGP ดีดกว่า 2% หลังรายงานกำไรสุทธิไตรมาส 3/64 ที่ระดับ 1.78 พันลบ. เติบโต 33% จากปีก่อน หนุนงวด 9 เดือนโตทะลุ 6.17 พันลบ.
26 ต.ค. 2564

ผู้สื่อข่าวรายงานว่า ราคาหุ้น บริษัท เอสซีจี แพคเกจจิ้ง จำกัด (มหาชน) หรือ SCGP ณ เวลา 14:57 น. อยู่ที่ระดับ 64.50 บาท บวก 1.50 บาท หรือ 2.38% สูงสุดที่ระดับ 64.50 บาท ต่ำสุดที่ระดับ 62.75 บาท ด้วยมูลค่าการซื้อขาย 879.37 ล้านบาท

โดยราคาหุ้น SCGP ปรับตัวเพิ่มขึ้นในการซื้อขายวันนี้ ก่อนมีแรงซื้อเข้ามาเพิ่มเติมหลังรายงานผลประกอบการงวดไตรมาส 3 และงวด 9 เดือนแรกของปี 64 มีกำไรสุทธิ ดังนี้

โดยรายได้จากการขายของสายธุรกิจบรรจุภัณฑ์แบบครบวงจรในช่วงไตรมาส 3/64 เท่ากับ 27,256 ล้านบาท (ก่อนตัดรายการบัญชีระหว่างส่วนงาน) เพิ่มขึ้น 35% เมื่อเทียบกับช่วงเดียวกันของปีก่อน และเพิ่มขึ้น 9% เมื่อเทียบกับไตรมาสก่อน โดยมีสาเหตุหลักจากการควบรวมกิจการกับผู้ผลิตบรรจุภัณฑ์พลาสติกแบบคงรูป Duy Tan และผู้ผลิตบรรจุภัณฑ์กล่องกระดาษ Intan Group
รวมถึงความสามารถในการส่งออกกระดาษบรรจุภัณฑ์ ไปยังภูมิภาคใหม่ ๆ เนื่องจากความต้องการซื้อภายในประเทศอ่อนตัวจากสถานการณ์โรคระบาด EBITDA เท่ากับ 3,597 ล้านบาท เพิ่มขึ้น 1% เมื่อเทียบกับช่วงเดียวกันของปีก่อน และลดลง 16% เมื่อเทียบกับไตรมาสก่อน และมี EBITDA margin เท่ากับ 13%
ด้านรายได้จากการขายของสายธุรกิจเยื่อและกระดาษ เท่ากับ 5,315 ล้านบาท (ก่อนตัดรายการบัญชีระหว่างส่วนงาน) เพิ่มขึ้น 50% เมื่อเทียบกับช่วงเดียวกันของปีก่อน และลดลงเล็กน้อยที่ 1% เมื่อเทียบกับไตรมาสก่อน และมี EBITDA ที่ 965 ล้านบาท เพิ่มขึ้น 253% เมื่อเทียบกับช่วงเดียวกันของปีก่อน และลดลง 16% เมื่อเทียบกับไตรมาสก่อน
โดยมี EBITDA margin ที่ 18% กำไรสำหรับงวดอยู่ที่ 292 ล้านบาท เพิ่มขึ้น 320% เมื่อเทียบกับช่วงเดียวกันของปีก่อน และลดลง 44% เมื่อเทียบกับไตรมาสก่อน โดยมีสาเหตุหลักมาจากความต้องการใช้กระดาษพิมพ์เขียนที่ลดลงจากนโยบายการทำงานที่บ้าน และอัตราการใช้กำลังการผลิต (Utilization rate) ที่ลดลงของบรรจุภัณฑ์อาหารในประเทศเวียดนามเนื่องด้วยความ ผันผวนในห่วงโซ่อุปทานจากสถานการณ์โรคระบาดในประเทศ
สำหรับรายได้จากการขายจากธุรกิจบรรจุภัณฑ์อาหารในไตรมาสที่ 3 ปี 2564 เท่ากับ 1,127 ล้านบาท เพิ่มขึ้น 265% เมื่อเทียบกับช่วงเดียวกันของปีก่อน และเพิ่มขึ้น 11% เมื่อเทียบกับไตรมาสก่อน ซึ่งเป็นไปตามแผนกลยุทธ์การปรับเปลี่ยนโมเดลธุรกิจ เพื่อเร่งขยายสัดส่วนธุรกิจบรรจุภัณฑ์อาหาร ทั้งนี้รายได้จากการขายของธุรกิจบรรจุภัณฑ์อาหารเพิ่มขึ้นจาก 10% เป็น 24% ของรายได้จากการขายในสายธุรกิจเยื่อและกระดาษ เมื่อเทียบกับช่วงเดียวกันของปีก่อน